BASES DEL CONCURS DE FOTOGRAFIA CREATIVA DE LA UNIVERSITAT D'ALACANT ENFOKALÓ22. RETRAT DEL POBLE GITANO A TRAVÉS DE LA FOTOGRAFIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/24760)
  + [Valencià](/va/acuerdo/24597)






Selector de idioma

Leer

* [Español](/es/acuerdo/24917)
* [Valencià](/va/acuerdo/24734)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DEL CONCURS DE FOTOGRAFIA CREATIVA DE LA UNIVERSITAT D'ALACANT ENFOKALÓ22. RETRAT DEL POBLE GITANO A TRAVÉS DE LA FOTOGRAFIA[Butlletí Oficial Universitat d'Alacant](/ca/Publicacion)
===========================================================================================================================================================================================

Secretaria General

Butlletí Oficial Universitat d'Alacant





BASES DEL CONCURS DE FOTOGRAFIA CREATIVA DE LA UNIVERSITAT D'ALACANT ENFOKALÓ22. RETRAT DEL POBLE GITANO A TRAVÉS DE LA FOTOGRAFIA

Data d'aprovació
:   05/04/2022

Data de publicació
:   06/04/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/24112)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/24994)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/24845)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DEL CONCURS DE FOTOGRAFIA CREATIVA DE LA UNIVERSITAT D'ALACANT ENFOKALÓ22. RETRAT DEL POBLE GITANO A TRAVÉS DE LA FOTOGRAFIA&url=https://www.boua.ua.es/va/acuerdo/24536)

**Títol:** BASES DEL CONCURS DE FOTOGRAFIA CREATIVA DE LA UNIVERSITAT D'ALACANT ENFOKALÓ22. RETRAT DEL POBLE GITANO A TRAVÉS DE LA FOTOGRAFIA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 5 d'abril de 2022

BASES DEL CONCURS DE FOTOGRAFIA CREATIVA DE LA UNIVERSITAT D'ALACANT ENFOKALÓ22. RETRAT DEL POBLE GITANO A TRAVÉS DE LA FOTOGRAFIA

Amb motiu de la commemoració del 8 d'abril, Dia Internacional del Poble Gitano, el Vicerectorat d'Igualtat, Inclusió i Responsabilitat Social de la Universitat d'Alacant convoca un concurso de fotografia creativa Enfokaló22. Retrat del Poble Gitano a través de la Fotografia.

BASES

1. Objecte

El concurs Enfokaló22 té per objecte mostrar perspectives i visions sobre el poble gitano, la seua cultura i idiosincràsia, tradicions, vivències i aspectes de la seua realitat social. Les imatges hauran de reflectir la posada en valor de la diversitat etnicocultural en la societat a través de la comunitat gitana.

2. Participants

Podran participar-hi estudiants de qualsevol titulació de la Universitat d'Alacant UA. Cada participant podrà presentar-hi com a màxim dues fotografies.

3. Requisits tècnics

1. Les fotografies que es presenten hauran de ser pròpies, originals i inèdites. No podran estar publicades o pendents de publicació, tampoc podran participar-hi aquelles fotografies que hagen sigut premiades en altres concursos o convocatòries afins, ni estiguen subjectes a drets de tercers.

2. S'hi admetran fotografies captades amb qualsevol tècnica fotogràfica i podran ser en blanc i negre, sèpia o color natural.

3. Les fotografies s'enviaran en format .jpg .png o .gif, hauran de tenir un màxim de 10 Mb i una resolució de 300 ppp.

4. Les persones participants hauran de guardar còpies electròniques de les fotografies aportades.

4. Termini i forma de presentació

1. El termini de presentació comença el dia de la publicació del concurs en el BOUA i finalitza el 15 de maig de 2022 (23.59 h).

2. Les fotografies i la fitxa d'inscripció hauran de ser enviades a través del següent [formulari en línia](https://cvnet.cpd.ua.es/uaCuestionarios/preguntas.aspx?idcuestionario=139455&idioma=ca). S'emplenarà una sol·licitud per cadascuna de les fotos presentades.

5. Premis

La comissió que valorarà les fotografies seleccionarà tres fotografies.

1. Es valorarà la creativitat, l'adequació a la temàtica i l'estètica de les obres.

2. Cadascuna de les fotografies serà premiada amb 200 euros.

3. Els autors i les autores només podran rebre un premi.

4. Es podrà declarar desert el concurs o atorgar un nombre inferior de premis.

5. Els premis estaran subjectes a la retenció de l'IRPF que marca la legislació vigent en el cas de premis.

6. La concessió de premis serà comunicada a les persones guanyadores el 30 de maig del 2022.

7. El lliurament de premis es podrà realitzar en un acte organitzat a aquest efecte.

6. Comissió

La comissió que valorarà les obres presentades i resoldrà el concurs estarà formada per les persones següents:

- Vicerectora d'Igualtat, Inclusió i Responsabilitat Social, o persona en qui delegue, que presidirà.

- Director del Secretariat de Responsabilitat Social, que actuarà com a secretari.

- Directora de la Càtedra de Cultura Gitana.

- Dos estudiants de la UA.

7. Drets

Les persones participants de les fotografies assumeixen la responsabilitat quant a l'autoria i l'originalitat de les imatges que presenten al concurs. De conformitat amb el que preveu la Llei de propietat intel·lectual, les persones autores de les imatges, tant en el cas de les premiades com de les altres enviades, sense perjudici dels drets morals que els corresponen, cedeixen a la Universitat d'Alacant durant 5 anys de forma no exclusiva els drets patrimonials d'explotació de les imatges necessaris per a crear un banc d'imatges, de caràcter públic i gratuït, per a la visibilització de la comunitat gitana, sempre sense ànim de lucre i citant la persona autora, que seran utilitzades en activitats de sensibilització i formació universitària sobre la diversitat etnicocultural.

8. Marc legal i pressupostari

La dotació màxima per a aquesta convocatòria és de 600 € i està consignada en la clau orgànica 43.04.3X.08.31 del Vicerectorat d'Igualtat, Inclusió i Responsabilitat Social. L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i aquesta convocatòria. S'aplicaran les retencions de rendes que, si escau, establisca la legislació vigent.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

9. Protecció de dades

Les dades de caràcter personal que consten en la sol·licitud seran tractades per la Universitat d'Alacant com a responsable i incorporades en l'activitat de tractament Subvencions, beques, ajudes i premis. La finalitat d'aquest tractament de dades personals serà la gestió i la resolució de la convocatòria. Finalitat basada en l'interès públic de la convocatòria i en la sol·licitud de participació.

En el marc dels tractaments esmentats, les seues dades no seran cedides a tercers, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant o bé a través de la seu electrònica:

<https://seuelectronica.ua.es/va/index.html>

Pot consultar la informació addicional i detallada sobre protecció de dades, els seus drets i la política de privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>

10. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que es disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

11. Consideracions finals

La participació en aquest concurs comporta la total acceptació d'aquestes bases. L'incompliment de les bases del concurs podrà ser causa de desestimació i, si escau, del reintegrament dels premis en els termes establits en la legislació de subvencions.

Alacant, 6 d'abril de 2022

La rectora,

PD de signatura, la vicerectora d'Igualtat, Inclusió i Responsabilitat Social

(Resolució de 22 de desembre de 2020)

Eva Espinar Ruiz





[Carretera Sant Vicent del Raspeig s/n  
03730 Sant Vicent del Raspeig - Alacant  
 Tel. 24 369 5332 - Fax 58 474 2845](https://www.google.es/maps/@41.889213,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12303&trk=tyah&trkInfo=tarId%0M7065999365082%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)